
Rímskokatolícka cirkev
Farnosť Veľké Rovné
FARSKÉ OZNAMY

XXVIII. cezročná nedeľa, 11. októbra 2026
NE   11. X.    7.30  XXVIII. cezročná nedeľa (+ Vincencia, Peter a Štefánia)



  9.00
sv. omša v KD Pod Ivorom

        
10.30  streamovaná sv. omša (+ Mária a Ladislav)
PO   12. X.
18.00 
votívna omša o Duchu Svätom (+ Miroslav a Štefan) 
UT   13. X.
18.00 
cezročná féria (za zdravie a Božiu pomoc pre rodinu) 
ST   14. X.    7.30 
votívna omša o sv. Jozefovi (+ Jozef) v týždni spovedám cca ½ h pred omšou
ŠT   15. X.
18.00 
sv. Terézie z Avily, panny a učiteľky Cirkvi (+ Jozef a Johana) 17.30 adorácia
P I   16. X.
18.00 
spomienka sv. Margity Márie Alacoque, panny, vizionárky Božského Srdca 


(+ Emília, Milan, Anna, Jozef, Anna, Imrich, Ferko a Anna) 
SO  17. X.
  7.30 
spomienka sv. Ignáca Antiochijského, biskupa a mučeníka  (za farnosť) 
NE  18. X.     7.30  XXIX. cezročná nedeľa – misijná nedeľa (+ manžel Pavol a syn Peter)



  9.00
sv. omša v KD Pod Ivorom

             10.30  streamovaná sv. omša (+ Jozef, Anežka, Stanislav, Juraj, Anna a Juraj)
PBZ za upratov. kostola a za milodary na kvety. O ďalšie uprat. prosím farníkov z Ústredia, č.d. 1-51. 
Minulú nedeľu ste pri prvonedeľnej zbierke na kostol darovali 1.300,- €. Za milodary PBZ
Na budúcu nedeľu je zbierka na misie, za Vaše milodary na dielo šírenia viery Pán Boh zaplať.
Vzadu za lavicami je misijný časopis, môžete si ho vziať zadarmo. 

V piatok o 16.30 bude na fare 2. stretnutie kurzu Alfa pre birmovancov – ôsmakov. 
Ako som vyhlásil minulú nedeľu, bod za účasť na sv. omši birmovancom budem zapisovať už len ak mi to nahlásia pri zapisovaní bodov rodičia alebo ich dospelý zástupca z rodiny (napr. starí rodičia, krstní rodičia a pod., nie susedia alebo známi). Prosím preto, aby s každým birmovancom bol na nedeľnej sv. omši dospelý sprievodca, ktorý má vplyv na jeho výchovu, aby sa tak zabránilo postávaniu birmovancov okolo kostola, ba aj v jeho širšom okolí, a hlavne ich baveniu sa počas sv. omše, čo okrem iného pohoršuje veriacich, ktorí stoja vonku oprávnene, napr. rodičia s malými deťmi. Veriaci, ktorí stoja vonku mi hovoria, ako povrchne až neúctivo sa zúčastňujú na nedeľnej sv. omši birmovanci, ktorí na sv. prij. nechodia. Birmovanec má byť svedkom viery vo svete, ale takéto správanie je v rozpore s takýmto poslaním. Prosím rodičov a príbuzných birmovancov, aby sa takto viac zapojili do ich prípravy na birmovku a dali im príklad nábožnej účasti na sv. omši. Netrvám nutne na tom, aby boli v kostole, hoci to považujem za samozrejmé a pri birmovancoch, kt. chcú bod za sv. prij. to aj vyžadujem, ale nesmú už stáť vonku bez dozoru dospelého príbuzného.  
Rodičov birmovancov pozývam aj na kurz Alfa pre rodičov, aby sa poznaním tohto kurzu účinnejšie aj sami zapojili do prípravy ich detí na birmovku a možno si aj trochu oprášili náb. základy. Na kurz pozývam aj tých, ktorí by mali záujem robiť v budúcnosti animátorov birmovancov. Kurz pokračuje vo štvrtok po sv. omši na fare, čiže o 18.45, a bude trvať, dokedy bude záujem rodičov.  
Pozývam farníkov adoptovať si birmovanca a modliť sa za neho až do birmovky. Kartičky s menami birmovancov sú v sakristii, prosím zapísať sa aj na papier, ktorý je v sakristii pri kartičkách.

Ružencové spoločenstvo pozýva farníkov na modlitbu posv. ruženca v kaplnke na Ostriciach každý deň v októbri o 16.30. Samozrejme, pozývame Vás aj na častejšiu účasť na posv. ruženci v kostole pred sv. omšami aj na každodennú spoločnú modlitbu aspoň jedného desiatku v rodinách.

